Rikunarita-ORG/Wikinium huggingface dataset:
# Bangkok

Sisik melik Bangkok
**Bangkok** (hurup Arab Gundul: بڠکوق) atawa **Kota Déwa Mahanegara** (hurup Arab Gundul: کوتا ديوا مهانݢارا; Siam: กรุงเทพมหานคร *Krung Thep Maha Nakhon* [krūŋ tʰêːp mahǎː nákʰɔ̄ːn]) atawa **Kota Déwa** (hurup Arab Gundul: کوتا ديوا; Siam: กรุงเทพ *Krung Thep* [krūŋ tʰêːp]) ièlah hopstad ama kota nyang paling ngebadeg orangnya di Muang-Tai. Ni kota nglingkup 1.568,7 km2 (605,7 mi2) di Muang-Tai Tenga èn keancer-ancer ada barang 10,539 juta orang nyang ngejogrog di mari tahon 2020, sembabad ama 15,3 prosènnya deri ni negara punya penjogrog kabèhan. Ada 14 juta lebi orang (22,2 prosèn) pernah tinggal di sekenaannya Daèrah Mètropolitan Bangkok di sènsus tahon 2010, nyang ngeja Bangkok jadi kota kebina-bina alaihim, nyang bikin sintrem-sintrem kotaan laènnya di Muang-Tai jadi kiatan kaya' reécé, baè' deri ukurannya kè', ama pentingnya tu kota ama atur banda negara kè'.

## Ruju'an
# Kata

Atu nama tempat di Niu-Sélan nyang panjangnya berèrod-rèrod èn dirèken atu kata
**Kata** (hurup Arab Gundul: كات) ièlah atuan basa nyang gableg atu arti atawa ma'na. Di basa Betawi, kata entu atuan basa paling kecil nyang nutugin atu kegunaan pernahan (hal, pengataan, peroléan, atawa penerang) di atu kalimat.

## Ruju'an
# Jejabanan

Alexander Hamilton lagi bejaban ama Aaron Burr
**Jejabanan** (hurup Arab Gundul: ججابنن) atawa **bejaban** (hurup Arab Gundul: بجابن) entu antem-anteman dua orang nyang gableg senjata nyang sembabad èn mepakat ada aturan sebelonnya pada bejaban. Itu berantem biasanya lantaran gèngsi. Jabanan punya tujuan entu galibnya bukan bakal matiin orang, mar bakal ngejaga gèngsi si nyang ngumumin jabanan. Jabanan entu bukan hukum resmi, jadinya diadain perorangan dah tu.

## Ruju'an
# Bola tampèl méja

Orang lagi maèn pingpong
**Pingpong** atawa **bola tampèl méja** entu gerak badan nyang dimaènin di atas méja ama dua pemaèn pakè' bèt. Tujuan maènin pingpong ntu tampèl bola biar kaga' gableg ditampèlbalikin ama musuh. Permaènan pingpong galibnya cepet ama pemaèn kudu pinter ngeliat puteran bola.

Lantaran dia punya tempat maèn kecil, pingpong bisa dimaènin dalem gedong di semuah iklim, ama alat-alat nyang gampang didapet, pingpong ntu didemenin di seantéro dunia, kaga' cuma buat gerak badan perlombaan, tapi jadi maènan seneng-seneng pisan ama orang-orang semua umur.

Pingpong udah jadi atu gerak badan nyang ada di Olimpiade sejak taun 1988, di mana lanang èn wadon maèn seorangan atawa rangkepan. Pingpong diopènin ama Serèkat Pingpong Antérobangsa atawa lèter pèndèknya ITTF, nyang dibikin taun 1926. Paguyuban ntu nyang nentuin aturan-aturan resmi.

## Alat

### Méja

Gambar bèbèr méja pingpong
Méja pingpong kudu punya bidang persegi, panjangnya 2,74m, lèbarnya 1.525m, punya jala 15,25 cm èn ama kudu lurus 76cm deri atas tanah.

### Bola

Bola pingpong nyang punya diamèter 40+ mm
Bola pingpong beratnya kudu 2,7 gram, diamèternya kudu 40mm, dia punya warna puti atawa oranye, èn kebikin deri seluloid atawa bahan plastik sejenis.

### Bèt

Bèt pingpong
Bèt pingpong kudu dibikin deri kayu nyang dilapis ama karèt. Biasanya bèt dipégang kaya' orang mègang pulpèn atawa potlot, atawa kaya' orang lagi salaman.

## Cara maèn

Pertama, pemaèn nyang mulain bakal lèmpar bola pingpong ke atas ampè kira-kira 16cm deri méja sebelon ditampèl, abis entu lawan kudu balikin bola ke paroan musuh dan seterusnya. Tampèl-tampèlan abis èn pemaèn dapet ponten kalo musuh kaga' bisa ngelakuin hal-hal kaya' balikin bola nyang bener atawa bola aut jau èn kaga' bisa dibalikin.

## Ruju'an

## Sènggètan luar

* Sènggètan resmi ITTF
# Laotan Anteng

Pernahnya Laotan Anteng
**Laotan Anteng** (hurup Arab Gundul: لاؤتن انتڠ; Inggris: *Pacific Ocean*) atawa **Laotan Teduh** (hurup Arab Gundul: لاؤتن تدوه) atawa **Laotan Tenang** (hurup Arab Gundul: لاؤتن تنڠ) nya'entu laotan nyang paling jenggar di dunia, nglingkup barang sepertiganya muka Bumi.

## Ruju'an